મુંબઈ: મુંબઈમાં આજથી દેશના સૌથી મોટા બિઝનેસ ઈવેન્ટ મેક ઈન ઈન્ડિયા વીકની શરૂઆત થઈ રહી છે. તેનું ઉદ્ઘાટન વડા પ્રધાન નરેન્દ્ર મોદી આજે કરશે. વડા પ્રધાન નરેન્દ્ર મોદી સાથે સ્વિડન, ફિનલેન્ડ અને પોલેન્ડના વડા પ્રધાન પણ હાજર રહેશે. વડા પ્રધાન મોદી મધ્ય મુંબઈમાં વર્લી સ્થિત એનએસસીઆઈ ઓડિટોરિયમમાં મેક ઈન ઈન્ડિયાના સપ્તાહનું ઉદ્ઘાટન કરશે. રતન તાતા, સાઈરસ મિસ્ત્રી, મૂકેશ અંબાણી, કુમાર મંગલમ બિરલા, અજય પીરામલ અને આનંદ મહિન્દ્રા જેવા દિગ્ગજ ઉદ્યોગપતિઓ પણ હાજર રહેશે.